EESTI ADVOKATUURI JUHATUS

ISTUNGI PROTOKOLL

5. aprill 2022. a nr 7

Tallinn

**Riigi Õigusabi Infosüsteemis (RIS) lõpetatuks märgitud tellimustes „esitatud“ staatuses olevate tasutaotluste kustutamine**

Justiitsministeerium esitas 15.03.2022 kohtumisel advokatuuri esindajatega ettepaneku kustutada „esitatud“ staatuses tasutaotlused kõikides enne 01.01.2021 lõpetatuks märgitud tellimustes. Tegevuse eesmärgiks on vähendada RIS-i ülekoormatust (näiteks aeglustab süsteemi ülekoormus otsingu funktsiooni).

Advokatuuri esindajad nõustusid ettepanekuga, kuid leidsid, et esialgu tuleb rakendada kustutamisel ajapiiri 31.12.2018. Lepiti kokku, et kõigepealt saadab advokatuur riigi õigusabi osutavatele advokaatidele e-kirja, milles palub neil enda lõpetatuks märgitud tellimustes lahendamata jäänud tasutaotlused üle vaadata 2 kuu jooksul vastava teate saamisest ja vajadusel anda RIS halduritele teada, kui nende hulgas on tasutaotlusi, mida ei tohiks kustutada. Vastasel juhul lähevad tasutaotlused kustutamisele jäädavalt, st neid ei arhiveerita.

**Juhatus**

**O T S U S T A S:**

**Rakendada RIS-is lõpetatuks märgitud tellimustes „esitatud“ staatuses tasutaotluste kustutamisel ajapiiri 31.12.2018. Teavitada kõiki riigi õigusabi osutavaid advokaate ning anda advokaatidele oma asjade üle vaatamiseks aega kuni 06.06.2022.**